b"\n_START_ARTICLE_\nDavid Dixon Porter\n_START_SECTION_\nKarriere f\xc3\xb8r borgerkrigen\n_START_PARAGRAPH_\nF\xc3\xb8dt i Chester, Pennsylvania, var Porter s\xc3\xb8n af Commodore David Porter, USN (1780\xe2\x80\x931843), en helt fra Krigen i 1812._NEWLINE_Hans kone, Georgie Ann Patterson, var datter af Commodore Daniel Patterson (ogs\xc3\xa5 en helt fra krigen i 1812), hvilket gjorde ham til svoger af Carlile Pollock Patterson og af Admiral Thomas H. Patterson. Han var bror til William D. Porter, fosterbror til David G. Farragut; f\xc3\xa6tter til Fitz John Porter; og svoger af den konf\xc3\xb8dererede general Thomas A. Harris._NEWLINE_Han indledte sin karriere til s\xc3\xb8s som kadet i den mexicanske fl\xc3\xa5de i 1826, og gik derefter p\xc3\xa5 Columbia College i New York. Han gik ind i den amerikanske fl\xc3\xa5de som kadet den 2. februar 1829. Han var tilknyttet kystopm\xc3\xa5lingen fra 1836-1840 og var derefter p\xc3\xa5 krydstogt i brazilianske farvande. Han giftede sig med Georgie Ann Patterson den 10. marts 1839 og de fik 10 b\xc3\xb8rn, heriblandt oberstl\xc3\xb8jtnant Carlile Patterson Porter. Han gjorde snere tjeneste ved U.S. Naval Observatory i Washington, D.C. Han gjorde ogs\xc3\xa5 tjenete i den Mexicansk-amerikanske krig.\n_START_SECTION_\nKarriere efter krigen\n_START_PARAGRAPH_\nPorter blev forfremmet til viceadmiral i juli 1866 og til admiral den 17. oktober 1870. Det gjorde ham til fl\xc3\xa5dens h\xc3\xb8jest rangerende officer i tiden efter krigen. Hans f\xc3\xb8rste opgave var som chef for Navigationskontoret i U.S. Navy. Fra 1866 til 1870 var han leder af fl\xc3\xa5deakademiet._NEWLINE_Inden sin d\xc3\xb8d skrev han adskillige b\xc3\xb8ger og romaner. Han d\xc3\xb8de i Washington, D.C., (nogle kilder siger Harrisburg, Pennsylvania) og ligger begravet p\xc3\xa5 Arlington National Cemetery.\n_START_SECTION_\nArv\n_START_PARAGRAPH_\nFem skibe har f\xc3\xa5et navnet USS Porter efter ham og hans far. Porter Road, ogs\xc3\xa5 kendt som Officer's Row, p\xc3\xa5 fl\xc3\xa5deakademiet blev opkaldt efter ham."